საქართველოს სსრ-ის I მოწვევის უმაღლესი საბჭო

**საქართველოს სსრ-ის I მოწვევის უმაღლესი საბჭო** — საქართველოს სსრ-ის სახელმწიფო ხელისუფლების უმაღლესი საკანონმდებლო ორგანო 1938-1947 წლებში. სულ I მოწვევის უმაღლეს საბჭოში არჩეულ იყო 237 დეპუტატი.

## ისტორია
### I სესია
მინი|საქართველოს სსრ-ის უმაღლესი საბჭოს პირველი სესია. *pdf*
1838 წლის 8 ივლისს საღამოს 7 საათზე თბილისში გრიბოედოვის თეატრის შენობაში გაიხსნა საქართველოს სსრ-ის I მოწვევის უმაღლესი საბჭოს პირველი სესია. 

დეპუტატ მ. ჯაშის წინადადებით სესია გახსნა საქართველოს სსრ-ის უმაღლესი საბჭოს უხუცესმა დეპუტატმა ფ. მახარაძემ. მისასალმებელი სიტყვით გამოსვლის შემდეგ უმაღლესი საბჭო შეუდგა თავმჯდომარისა და მოადგილეების არჩევას. უმაღლესი საბჭოს თავჯომარედ ერთხმად იქნა არჩეული იოსებ დიმიტრის ძე კოჭლამაზაშვილი, თავმჯდომარის მოადგილეებად კი ნევრესტ რეჯების ასული შაშიკაშვილი და გიორგი გუჯას ძე ჯგუბურია. 

უმაღლესმა საბჭომ დაამტკიცა შემდეგი მუშაობის რეგლამენტი:
#უმაღლესი საბჭოს სესიის სხდომები წარმოებს დილის 11 საათიდან დღის 2 სათამდე და საღამოს 7 საათიდან 10 საათამდე;
#უმაღლესი საბჭოს სესიის დღის წესრიგის საკითხებზე მომხსენებლებს ამტკიცებს საქართველოს სსრ-ის უმაღლესი საბჭოს თავმჯდომარე;
#საქართველოს სსრ-ის უმაღლესი საბჭოს დეპუტატთა თითოეულ ჯგუფს, რიცხვით არანაკლებ 25 კაცისა, უფლება აქვს წამოაყენოს თავისი თანამომხსენებელი;
#მომხსენებლებს ეძლევათ მოხსენებისთვის ერთი საათი და საბოლოო სიტყვისათვის 30 წუთი. თანამომხსენებლებს თანამოხსენებისათვის — 30 წუთი, საბოლოო სიტყვისათვის — 15 წუთი;
#ორატორებს სიტყვისათვის ეძლევათ პირველად 20 წუთი და მეორედ — 5 წუთი;
#პირადი განცხადებები და ფაქტიური ცნობები შეტანილ უნდა იქნას წერილობით და გამოცხადდება საქართველოს სსრ-ის უმაღლესი საბჭოს თავმჯდომარის მიერ დაუყოვნებლივ ან სხდომის ბოლოს, მათი შინაარსის მიხედვით;
#რიგგარეშე შეკითხვები შეტანილ უნდა იქნას წერილობით და დაუყოვნებლივ ქვეყნდება საქართველოს სსრ-ის უმაღლესი საბჭოს თავმჯდომარის მიერ;
#წესრიგის საკითხებზე სიტყვისათვის მიცემული იქნება 5 წუთი;
#ხმის მიცემის მოტივებზე მიცემული იქნება 3 წუთი.

თბილისის, აჭარის, აფხაზეთის, ცაგერისა და ლაგოდეხის რაიონების დეპუტატთა ჯგუფის სახელით დეპუტატ კ. ნ. ჩარკვიანის წინადადებით, საქართველოს სსრ-ის უმაღლესმა საბჭომ მიიღო შემდეგი დღის წესრიგი:
#საქართველოს სსრ-ის უმაღლესი საბჭოს სამანდატო კომისიის არჩევნები;
#საქართველოს სსრ-ის უმაღლესი საბჭოს მუდმივი კომისიების შესახებ;
#საქართველოს სსრ-ის კონსტიტუციის ზოგიერთ მუხლში ცვლილებათა და დამატებათა შეტანა იმ ცვლილებასთან დაკავშირებით, რომლებიც შეტანილია კონსტიტუციის ზოგიერთ მუხლში სსრ კავშირის უმაღლესი საბჭოს პირველი სესიის მიერ, აგრეთვე იმ გადაწყვეტილებებთან დაკავშირებით, რომლებიც მიღებულია საქართველოს სსრ-ის ცაკისა და სახკომსაბჭოს მიერ;
#დეპუტატთა ხარჯების ანაზღაურების შესახებ, რომლებიც დაკავშირებულია მათ მიერ სადეპუტატო მოვალეობის შესრულებასთან;
#არჩევა საქართველოს სსრ-ის უმაღლესი საბჭოს პრეზიდიუმისა;
#საქართველოს სსრ-ის მთავრობის — საქართველოს სსრ-ის სახალხო კომისართა საბჭოს შედგენა.

საქართველოს სსრ-ის უმაღლესი საბჭოს დეპუტატთა რწმუნებულების შესამოწმებლად არჩეულ იქნა სამანდატო კომისია შემდეგი შემადგენლობით: 
*სამანდატო კომისიის თავმჯდომარე — მაკარ ჯაში;
*სამანდატო კომისიის წევრები: ს. ნ. სანაკოევი, მ. ე. ფაღავა, გ. ნ. საჯაია, ც. ა. ქარდავა, ა. ი. ჯანელიძე, ნ. ს. აგაშენაშვილი, კ. პ. აბალაკი და გუმბათ ნასიბ-ოღლი გუმბათოვი. 

დასასრულს, საქართველოს სსრ-ის უმაღლესი საბჭომ მისასალმებელი სიტყვა გაუგზავნა საბჭოთა ბელადს ი. ბ. სტალინს და სამანდატო კომისიის არჩევის შემდეგ სესია გამოცხადდა დახურულად.

9 ივლისს დილის 11 საათზე თბილისში გრიბოედოვის თეატრში შედგა საქართველოს სსრ-ის უმაღლესი საბჭოს I სესიის მეორე სხდომა.

პირველ საკითხად განხილულ იქნა საქართველოს სსრ-ის უმაღლესი საბჭოს სესიის დღისწესრიგის მეორე პუნქტი — საქართველოს სსრ-ის უმაღლესი საბჭოს მუდმივი კომისიების შესახებ. დეპუტატ ს. რ. მილშტეინს თბილისის, აფხაზეთის, აჭარისა და სამხრეთ-ოსეთის დეპუტატთა ჯგუფის სახელით შეაქვს წინადადება შეიქმნას საქართველოს სსრ-ის უმაღლესი საბჭოს საკანონმდებლო განზრახულობათა კომისია 9 კაცის შემადგენლობით. კომისიის შემადგენლობაში არჩეულ იქნენ: 
*კომისიის თავმჯდომარე — რაფიელ არტემის ძე კვირკველია;
*კომისიის წევრები: ვ. ი. ხუბაევი, ნ. პ. სარქისოვი, დ. ა. დავითაძე, ი. ნ. ბჟანია, ივ. ჯავახიშვილი, ვ. დ. ბუჯიაშვილი, კ. ა. ფაღავა და ს. ს. მიქაბერიძე.

საქართველოს სსრ-ის უმაღლესი საბჭოს სესია ღებულობს დეპუტატ მ. ი. ბურჭულაძის მიერ ქ. თბილისის, აფხაზეთის ასსრ, აჭარის ასსრ, სამხრეთ-ოსეთის ა. ო. თბილისისა და გორის რაიონების  დეპუტატთა ჯგუფების სახელით შეტანილ წინადადებას საქართველოს სსრ-ის უმაღლესი საბჭოს საბიუჯეტო კომისიის შექმნის შესახებ. საბიუჯეტო კომისია შექმნილ იქნა 11 კაცის შემადგენლობით:
*კომისიის თავმჯდომარე — მიხეილ მაქსიმეს ძე გვიშიანი;
*კომისიის წევრები: ი. ა. დევსურაშვილი, მ. ჰასანოვი, ა. ვ. ჯორბენაძე, დ. ზ. ცირეკიძე, შ. ქ. შარაშიძე, ლ. ტ. ტკაჩენკო, ნ. ა. ჯინჭარაძე, დ. პ. გაბარაევი, კ. ს. ცეკვავა და ს. გ. ბაზანდარაშვილი.

სხდომის მოკლე ხნით შეწყვეტის შემდეგ საქართველოს სსრ-ის უმაღლესი საბჭოს სესია შეუდგა საქართველოს სსრ-ის უმაღლესი საბჭოს დეპუტატთა რწმუნებების შემოწმების შესახებ სამანდატო კომისიის თავმჯდომარის დეპუტატ მ. ჯაშის მოხსენების მოსმენასა და განხილვას. კომისიის თავმჯდომარემ აღნიშნა, რომ ყველა საარჩევნო უბანზე ხმის მიცემამ უხარვეზოდ ჩაიარა და რომ არცერთი დეპუტატის გადარჩევის აუცილებლობაც არ არსებობდა. მოხსენების ბოლოს საქართველოს სსრ-ის უმაღლესი საბჭოს დეპუტატის ნ. ნ. კეცხოველის წინადადებით 237-ვე დეპუტატის უფლებამოსილება დამტკიცებულ იქნა კენჭისყრით. სამანდატო კომისიის მოხსენების შემდეგ დილის სხდომა დაიხურა.

9 ივლისის საღამოს 7 სათზე თბილისში გრიბოედოვის თეატრში შედგა საქართველოს სსრ-ის უმაღლესი საბჭოს I სესიის მესამე სხდომა. 

სხდომაზე საქართველოს სსრ-ის უმაღლესი საბჭოს სესიამ მოისმინა დეპუტატ ვ. ი. ეგნატაშვილის მოხსენება საქართველოს სსრ-ის კონსტიტუციის ზოგიერთი მუხლში ცვლილებათა და დამატებათა შეტანის შესახებ იმ ცვლილებებთან დაკაშირებით, რომლებიც შეტანილია კონსტიტუციის ზოგიერთ მუხლში სსრ კავშირის უმაღლესი საბჭოს პირველი სესიის მიერ, აგრეთვე საქართველოს სსრ-ის ცაკისა და სახკომსაბჭოს მიერ მიღებულ გადაწყვეტილებებთან დაკავშირებით. მოხსენების ირგვლივ გამართულ კამათში გამოვიდნენ დეპუტატები მ. კ. დელბა, ვ. ნ. მაზიაშვილი და ვ. გ. დეკანოზოვი. კამათის დამთავრების შემდეგ საქართველოს სსრ-ის უმაღლესი საბჭო ღებულობს შემდეგ დადგენილებას საქართველოს სსრ-ის კონსტიტუციის ზოგიერთი მუხლის დამატებისა და შევსების შესახებ.

დასასრულს სიტყვით გამოვიდნენ მშრომელი დელეგაციის წარმოამადგენლები, რის შემდეგაც სესიის საღამოს სხდომა დაიხურა.

10 ივლისს დილის 11 საათზე თბილისში გრიბოედოვის თეატრში შედგა საქართველოს სსრ-ის უმაღლესი საბჭოს I სესიის მეოთხე სხდომა.

თბილისის, აფხაზეთის, აჭარისა და სამხრეთ-ოსეთის დეპუტატთა ჯგუფის სახელით გამოსულ დეპუტატის გ. თ. სტურუას წინადადებით საქართველოს სსრ-ის უმაღლესმა საბჭომ მიიღო დადგენილება, საქართველოს სსრ-ის უმაღლესი საბჭოს დეპუტატებისთვის ყოველთვიური ანაზღაურების თაობაზე. 

უმაღლესი საბჭოს სესიამ განიხილა და დაამტკიცა საქართველოს სსრ-ის უმაღლესი საბჭოს პრეზიდიუმი შემდეგი შემადგენლობით:
#საქართველოს სსრ-ის უმაღლესი საბჭოს პრეზიდიუმის თავმჯდომარე — ფილიპე მახარაძე;
#საქართველოს სსრ-ის უმაღლესი საბჭოს პრეზიდიუმის თავმჯდომარის მოადგილეები: მიხეილ კონსტანტინეს ძე დელბა და დაუთ ალის ძე დავითაძე;
#საქართველოს სსრ-ის უმაღლესი საბჭოს პრეზიდიუმის მდივანი — ვასილ იაკობის ძე ეგნატაშვილი;
#საქართველოს სსრ-ის უმაღლესი საბჭოს პრეზიდიუმის წევრები: ს. გ. ბაზანდარაშვილი, ლ. ბერია, მ. მ. გვიშიანი, ივ. ჯავახიშვილი, ა. ვ. ჯორბენაძე, ვ. მ. მაზიაშვილი, გ. ი. ნარსია, შ. ი. ოვესიანი, გ. ნ. საჯაია, ი. ვ. ტიულენევი, ვ. ი. ხუბაევი, კ. ნ. ჩარკვიანი და შ. ი. ჭანუყვაძე.

საქართველოს სსრ-ის უმაღლესი საბჭოს თავმჯდომარე ი. კოჭლამაზაშვილი აქვეყნებს საქართველოს სსრ-ის სახალხო კომისართა საბჭოს მოქმედი თავმჯდომარის დეპუტატ ვ. მ. ბაქრაძის განცხადებას, რომელშიც იგი აღნიშნავს, რომ არსებულმა სახალხო კომისარიატის საბჭომ თავისი მოვალეობა ამოწურა და იხსნის უფლებამოსილებას და რწმუნებულებას უმაღლესი საბჭოს წინაშე. უმაღლესი საბჭო შეუდგა სახკომსაბჭოს თავმჯდომარის განცხადების განხილვას. კამათში გამოსულმა დეპუტატების ნაწილმა გააკრიტიკა არსებული სახკომსაბჭოს ზოგიერთი კომისარიატის მუშაობა, დასასრულს დეპუტატმა ა. ვ. ჯორბენაძემ შეიტანა წინადადება, რათა დეპუტატ ვ. მ. ბაქრაძეს მიენდოს მთავრობის შედგენა და მხედველობაში მიიღოს კამათში გამოსულ დეპუტატთა შენიშვნები.

11 ივლისს თბილისში გრიბოედოვის თეატრში შედგა საქართველოს სსრ-ის უმაღლესი საბჭოს I სესიის მეხუთე სხდომა.

სესიამ განიხილა საქართველოს სსრ-ის სახალხო კომისართა საბჭოს შედგენის საკითხი. დეპუტატმა ვ. ბაქრაძემ უმაღლეს საბჭოს წარუდგინა სახკომსაბჭოს ახალი შემადგენლობა, რომელიც სესიამ ერთხმად მიიღო:
#საქართველოს სსრ-ის სახალხო კომისართა საბჭოს თავმჯდომარე — ვალერიან ბაქრაძე;
#საქართველოს სსრ-ის სახალხო კომისართა საბჭოს თავმჯდომარის მოადგილეები: ვლადიმერ დეკანოზოვი და გიორგი სტურუა;
#საქართველოს სსრ-ის სახელმწიფო საგეგმო კომისიის თავმჯდომარე — კონსტანტინე თარგამაძე;
#შინაგან საქმეთა სახალხო კომისარი — სერგო გოგლიძე;
#კვების მრეწველობის სახალხო კომისარი — ვლადიმერ დეკანოზოვი;
#მსუბუქი მრეწველობის სახალხო კომისარი — ლონგინოზ რუხაძე;
#სატყეო მრეწველობის სახალხო კომისარი — ზაქარია ჩხუბიანიშვილი;
#მიწათმოქმედების სახალხო კომისარი — სიმონ ხოშტარია;
#ფინანსთა სახალხო კომისარი — კონდრატი ციმაკურიძე;
#ვაჭრობის სახალხო კომისარი — სერგო დონაძე;
#იუსტიციის სახალხო კომისარი — ათანასე ჩხეტიანი;
#ჯანმრთელობის დაცვის სახალხო კომისარი — ონისიმე თოდაძე;
#ადგილობრივი მრეწველობის სახალხო კომისარი — გიორგი გორდეზიანი;
#განათლების სახალხო კომისარი — გიორგი კიკნაძე;
#კომუნალური მეურნების სახალხო კომისარი — ვახტანგ ლოლაძე;
#სოციალური უზრუნველყოფის სახალხო კომისარი — გიორგი ელისაბედაშვილი;
#დამზადებათა სახალხო კომისარიატის რწმუნებული — ამბროსი ჭოლოკავა;
#კავშირგაბმულობის სახალხო კომისარიატის რწმუნებული — იაკობ მონიავა;
#საგარეო ვაჭრობის სახალხო კომისარიატის რწმუნებული — რაფიელ ელიგულაშვილი;
#ხელოვნების საქმეთა სამმართველოს უფროსი — ბენიამინ გოგუა.

უმაღლესი საბჭოს სხდომაზე სიტყვით გამოვიდნენ აფხაზეთის ასსრ-ის მშრომელთა დელეგაციის სახელით ხ. ს. ბგაჟბა, თბილისის პიონერთა და მოსწავლეთა დელეგაციის სახელით თ. მანაგაძე. დასასრულს უმაღლესი საბჭოს თავმჯდომარემ ი. კოჭლამაზაშვილმა გამოაცხადა, რომ სესიამ ყველა საკითხი ამოწურა და სესია დახურულად გამოაცხადა.

### II სესია
*20 - 23 ივლისი, 1939 — II სესია (თბილისი)
*7 - 9 ივნისი, 1940 — III სესია (თბილისი)
*24 თებერვალი, 1941 — IV საიუბილეო სესია (თბილისი)

### V სესია
*8 - 10 აპრილი, 1941 — V სესია (თბილისი).

### VI სესია
*3 იანვარი, 1942 — VI სესია (თბილისი)
*15 - 17 მარტი, 1944 — VII სესია (თბილისი)
*30 ივლისი - 1 აგვისტო, 1945 — VIII სესია (თბილისი)
*24 თებერვალი, 1946 — IX საიუბილეო სესია (თბილისი)

### X სესია
1946 წლის 5 აგვისტოს, საღამოს 8 საათზე, თბილისის გრიბოედოვის დრამატული თეატრის შენობაში გაიხსნა საქართველოს სსრ-ის უმაღლესი საბჭოს X სესია. 

სესია გახსნა საქართველოს სსრ-ის უმაღლესი საბჭოს თავმჯდომარემ დეპუტატმა ი. კოჭლამაზაშვილმა. სესიამ წუთიერი დუმილით პატივი მიაგო მ. კალინინის ხსოვნას. შემდეგ თავმჯდომარემ გამოაქვეყნა საკითხთა სია, რომლებიც შეტანილი იყო საქართველოს სსრ-ის უმაღლესი საბჭოს X სესიის განსახილველად. დეპუტატმა დ. ცირეკიძე წინადადებით გამოვიდა აღნიშნული საკითხები შესულიყო სესიის დღის წესრიგში. 

საქართველოს სსრ-ის უმღლესი საბჭომ ერთხმად დაამტკიცა შემდეგი დღის წესრიგი:
#საქართველოს სსრ-ის სახალხო მეურნეობის აღდგენისა და განვითარების ხუთწლიანი გეგმა 1946-1950 წლებისათვის;
#საქართველოს სსრ-ის 1946 წლის სახელმწიფო ბიუჯეტის დამტკიცება და საქართველოს სსრ-ის 1945 წლის სახელმწიფო ბიუჯეტის შესრულების ანგარიშის დამტკიცება.
#საქართველოს სსრ-ის უმაღლესი საბჭოს პრეზიდიუმის ბრძანებულებათა დამტკიცება.
 
მოხსენება დღის წესრიგის პირველ პუნქტზე „საქართველოს სსრ-ის სახალხო მეურნეობის აღდგენისა და განვითარების ხუთწლიანი გეგმა 1946-1950 წლებისათვის“ გააკეთა საქართველოს სსრ-ის სახელმწიფო საგეგმო კომისიის თავმჯდომარემ გ. ალავიძემ.

მოხსენების წაკითხვით დაიხურა X სესიის პირველი სხდომა.

6 აგვისტოს, დღის 11 საათზე, თეატრის დარბაზში შედგა საქართველოს სსრ-ის უმაღლესი საბჭოს მეორე სხდომა.

თავმჯდომარეობდა საქართველოს სსრ-ის უმაღლესი საბჭოს თავმჯდომარე დეპუტატი ი. კოჭლამაზაშვილი. 

დღის წესრიგშია განხილვა მოხსენებისა „საქართველოს სსრ-ის სახალხო მეურნეობის აღდგენისა და განვითარების 1946-1950 წლების ხუთწლიანი გეგმის“ შესახებ. კამათში გამოვიდნენ გ. გოჩაშვილი, დეპუტატები: რ. კვირკველია, ა. მგელიძე, გ. ჭიჭინაძე, ი. მონიავა, ო. მოსაშვილი და სხვები. 

განხილვა გადატანილ იქნა საღამოს სხდომაზე. დილის სხდომა დაიხურა.

6 აგვისტოს, საღამოს 8 საათზე, თეატრის დარბაზში შედგა საქართველოს სსრ-ის უმაღლესი საბჭოს მესამე სხდომა.

თავმჯდომარეობდა საქართველოს სსრ-ის უმაღლესი საბჭოს თავმჯდომარე დეპუტატი ი. კოჭლამაზაშვილი. 

გაგრძელდა კამათი მოხსენებაზე „საქართველოს სსრ-ის სახალხო მეურნეობის აღდგენისა და განვითარების 1946-1950 წლების ხუთწლიანი გეგმის“ შესახებ. კამათში გამოვიდნენ დეპუტატები: ვ. ბაქრაძე, გ. ალავიძე, დ. დავითაძე და სხვები.

დასასრულს, საღამოს სხდომა დახურულად გამოცხადდა.

7 აგვისტოს, დილის 11 საათზე, თეატრის დარბაზში შედგა საქართველოს სსრ-ის უმაღლესი საბჭოს მეოთხე სხდომა.

თავმჯდომარეობდა საქართველოს სსრ-ის უმაღლესი საბჭოს თავმჯდომარე დეპუტატი ი. კოჭლამაზაშვილი. 

გაგრძელდა კამათი მოხსენებაზე „საქართველოს სსრ-ის სახალხო მეურნეობის აღდგენისა და განვითარების 1946-1950 წლების ხუთწლიანი გეგმის“ შესახებ. კამათში გამოვიდნენ დეპუტატები: ვ. გოგუა, ლ. რუხაძე, შ. ღამბაშიძე და სხვები. კამათის დასასრულს შემაჯამებელი სიტყვით გამოვიდა საქართველოს სსრ-ის სახელმწიფო საგეგმო კომისიის თავმჯდომარე გ. ალავიძე. 

სესიამ ერთხმად დაამტკიცა კანონი საქართველოს 1946-1950 წლების ხუთწლიანი გეგმის შესახებ.

სესია შეუდგა დღის წესრიგის მეორე საკითხის „საქართველოს სსრ-ის 1946 წლის სახელმწიფო ბიუჯეტის დამტკიცება და საქართველოს სსრ-ის 1945 წლის სახელმწიფო ბიუჯეტის შესრულების ანგარიშის დამტკიცების“ განხილვას. აღნიშნულ საკითხზე მოხსენებით გამოვიდა საქართველოს სსრ-ის ფინანსთა მინისტრი დეპუტატი კ. ციმაკურიძე და თანამომხსენებელი, საქართველოს სსრ-ის უმაღლესი საბჭოს საბიუჯეტო კომისიის თავმჯდომარე, დეპუტატი გ. ნარსია.

ამით დაიხურა საქართველოს სსრ-ის უმაღლესი საბჭოს X სესიის მეოთხე სხდომა.

8 აგვისტოს, დილის 11 საათზე, თეატრის დარბაზში შედგა საქართველოს სსრ-ის უმაღლესი საბჭოს მეხუთე სხდომა.

თავმჯდომარეობდა საქართველოს სსრ-ის უმაღლესი საბჭოს თავმჯდომარე დეპუტატი ი. კოჭლამაზაშვილი. 

დღის წესრიგშია საქართველოს სსრ-ის 1946 წლის სახელმწიფო ბიუჯეტის დამტკიცება და საქართველოს სსრ-ის 1945 წლის სახელმწიფო ბიუჯეტის შესრულების ანგარიშის განხილვა. კამათში გამოვიდნენ დეპუტატები: ვ. ხატიაშვილი, შ. ნუცუბიძე, ვ. მაზიაშვილი, შ. ჭანუყვაძე, ნ. კეცხოველი, ნ. გაბუნია, კ. თარგამაძე, გ. ელისაბედაშვილი, გ. ჩაჩიბაია, კ. ერისთავი და სხვები.

ამით დაიხურა დილის სხდომა.

8 აგვისტოს, საღამოს 8 საათზე შედგა უმაღლესი საბჭოს მეექვსე სხდომა.

თავმჯდომარეობდა საქართველოს სსრ-ის უმაღლესი საბჭოს თავმჯდომარე დეპუტატი ი. კოჭლამაზაშვილი.

გაგრძელდა კამათი საქართველოს სსრ-ის 1946 წლის სახელმწიფო ბიუჯეტის დამტკიცება და საქართველოს სსრ-ის 1945 წლის სახელმწიფო ბიუჯეტის შესრულების ანგარიშის მოხსენებაზე. კამათში გამოვიდნენ დეპუტატები: შ. აზმაიფარაშვილი, დ. ჯანჯღავა და სხვები. ამით შეწყდა კამათი აღნიშნულ საკითხზე.

შემაჯამებელი სიტყვით გამოვიდნენ საქართველოს სსრ-ის ფინანსთა მინისტრი დეპუტატი კ. ციმაკურიძე და თანამომხსენებელი, საქართველოს სსრ-ის უმაღლესი საბჭოს საბიუჯეტო კომისიის თავმჯდომარე, დეპუტატი გ. ნარსია.

საქართველოს სსრ-ის უმაღლესმა საბჭომ ერთხმად დაამტკიცა საქართველოს სსრ-ის 1946 წლის სახელმწიფო ბიუჯეტი და „კანონი საქართველოს სსრ-ის 1946 წლის სახელმწიფო ბიუჯეტის შესახებ“.

შემდეგ სესია გადავიდა დღის წესრიგის მესამე პუნქტზე, საქართველოს სსრ-ის უმაღლესი საბჭოს პრეზიდიუმის ბრძანებულებათა დამტკიცებაზე. სესიამ ერთხმად დაამტკიცა საქართველოს სსრ-ის უმაღლესი საბჭოს პრეზიდიუმის ბრძანებულებები:
*საქართველოს სსრ-ის სახალხო კომისართა საბჭოს, საქართველოს სსრ-ის მინისტრთა საბჭოდ გარდაქმნის თაობაზე;
*საქართველოს სსრ-ის ტექნიკური კულტურების საკავშირო-რესპუბლიკური სამინისტროს შექმნის შესახებ;
*საქართელოს სსრ-ის მიწათმოქმედების სამინისტროს ორ სამინისტროდ — საქართელოს სსრ-ის მიწათმოქმედების სამინისტროდ და საქართელოს სსრ-ის მეცხოველეობის სამინისტროდ გაყოფის შესახებ;
*საქართველოს სსრ-ის მინისტრთა საბჭოსთან არსებული მრეწველობის საშენ მასალათა მთავარი სამმართველოს საქართველოს სსრ-ის მრეწველობის საშენ მასალათა საკავშირო-რესპუბლიკურ სამინისტროდ გარდაქმნის შესახებ;
*საქართველოს სსრ-ის მინისტრთა საბჭოსთან არსებული კინემატოგრაფიის საქმეთა სამმართველოს საქართველოს სსრ-ის კინემატოგრაფიის საკავშირო-რესპუბლიკურ სამინისტროდ გარდაქმნის შესახებ;
*უმაღლესმა საბჭომ ერთხმად დაამტკიცა მინისტრთა საბჭოს მოადგილეების განთავისუფლებისა და მინისტრთა დანიშვნების ბრძანებულებები.

ამით დღის წესრიგი ამოიწურა. საქართველოს სსრ-ის უმაღლესი საბჭოს თავმჯდომარემ X სესია დახურულად გამოაცხადა.

## რესურსები ინტერნეტში
*Высшие органы государственной власти ССР Грузия - Грузинской ССР - Республики Грузия

## სქოლიო
კატეგორია:საქართველოს სსრ-ის I მოწვევის უმაღლესი საბჭო